- Bernadette Szocs şi Eliza Samara şi-au aflat adversarele de la WTT Champions Incheon 2024
- Bernie ajunge în Coreea de Sud de pe cea mai bună clasare a carierei (locul 9 mondial)
- România – Columbia, marţi, 21:30, în direct pe Antena 1 şi în AntenaPLAY
Bernadette Szocs şi Eliza Samara şi-au afat adversarele din primul tur de la WTT Champions Incheon 2024, prestigiosul turneu cu premii totale de 300.000 de dolari, ce va avea loc în Coreea de Sud, în perioada 27-31 martie.
Szocs şi Samara sunt singurele reprezentante ale României pe tabloul principal feminin din Coreea de Sud, în timp ce pe tabloul masculin nu există niciun jucător din ţara noastră.
Szocs ajunge în Coreea de Sud de pe locul 9 mondial, cel mai înalt al unei sportive din Europa în acest moment. Ea poate urca şi mai mult, până pe locul 8, dacă va ajunge în fazele finale ale competiţiei şi dacă va profita de o eliminare prematură a Mima Ito.
Bernadette Szocs şi Eliza Samara şi-au aflat adversarele de la WTT Champions Incheon 2024
În primul tur de la Incheon, Bernie se va duela cu Hana Goda, în faţa căreia este favorită, dacă ţinem cont de locurile din clasament, Szocs fiind pe 9, în timp ce egipteanca de 16 ani e pe 28.
Dacă va trece de sportiva din Egipt, Bernadette se va confrunta în optimi cu învingătoarea dintre Adriana Diaz (10 mondial) şi Amy Wang. Începând din faza sferturilor, dacă va ajunge acolo, Bernie va avea parte de dueluri cu jucătoare mai bine clasate decât ea, precum Chen Meng.
Eliza Samara (37 mondial) va avea parte de un duel echilibrat în prima rundă, cu reprezentanta SUA, Lily Zhang (31 mondial). Dacă va trece de această, Eliza va da, cel mai probabil, peste o adversară de top, ocupanta locului 3 mondial, Wang Yidi.
Sun Yingsha, Wang Yidi, Chen Meng, Wang Manyu sau Hina Hayata sunt jucătoarele din vârful ierarhiei mondiale considerate favorite la adjudecarea trofeului de la Incheon.
Bernadette Szocs a devenit campioană naţională în proba de simplu
Bernadette Szocs a devenit campioană naţională în proba de simplu, în timp ce Ovidiu Ionescu a triumfat în competiţia băieţilor.
Bernadette Szocs şi Ovidiu Ionescu şi-au respectat statutul de favoriţi şi s-au impus, vineri, în probele de simplu ale Campionatelor Naţionale de tenis de masă, găzduite de Sala Romsilva din Bucureşti.
Bernadette Szocs, jucătoare în top 10 mondial, a învins-o în finală pe Irina Ciobanu cu scorul de 4-1. La masculin, Ovidiu Ionescu a câştigat fără drept de apel finala cu Darius Movileanu, scor 4-0.
Proba de dublu feminin s-a încheiat cu victoria neaşteptată a perechii Irina Ciobanu/Adina Diaconu, care a trecut în finală cu 3-1 de favoritele Bernadette Szocs/Elizabeta Samara.